Diari Oficial de la Generalitat Valenciana


Sumari del DOGV 3378, del 23-11-1998 (1998/9122)

RESOLUCIÓ de 23 d'octubre de 1998, de la Universitat d'Alacant, per la qual es convoquen a concurs places de cossos docents universitaris.
------------------------------------------------------------------------------------------------------------------------------------------

### Dades del document

Número de DOGV
:   3378

Data del DOGV
:   23-11-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/9122


Data del document
:   23-10-1998

Organisme emissor
:   Universitat d'Alacant

Tipus de document
:   Resolució

RESOLUCIÓ de 23 d'octubre de 1998, de la Universitat d'Alacant, per la qual es convoquen a concurs places de cossos docents universitaris. [1998/S9122]
  
D'acord amb el que disposa l'Estatut d'aquesta Universitat, aprovat pel Decret 107/1985 de 22 de juliol (Diari Oficial de la Generalitat Valenciana de 26 de setembre), i d'acord amb el que disposa l'article 38.2 de la Llei 11/1983, de 25 d'agost, i l'article 2.4 del Reial Decret 1.888/1984, de 26 de setembre, aquest Rectorat acorda convocar a concurs les places que es relacionen en l'annex I d'aquesta resolució, d'acord amb les bases següents:
  
Primera
  
Aquests concursos es regiran pel que disposa la Llei 11/1983, de 25 d'agost (BOE de l'1 de setembre); el Reial Decret 1.888/1984, de 26 de setembre (BOE del 26 d'octubre); el Reial Decret 1.427/1986, del 13 de juny (BOE de l'11 de juliol); l'Ordre de 28 de desembre de 1984 (BOE del 16 de gener de 1985), i el que no és previst en aquestes normes, per la legislació general vigent de funcionaris civils de l'Estat.
  
Segona
  
Per a ser admesos en aquests concursos, les persones aspirants hauran de tenir els requisits següents:
  
a) Tenir nacionalitat espanyola o de qualsevol estat membre de la Unió Europea o la nacionalitat dels estats en els quals, en virtut dels tractats internacionals establerts per la Comunitat Europea i ratificats per Espanya, siga d'aplicació la circulació lliure de treballadors en els termes en què estiga definida en el tractat constitutiu de la Comunitat Europea.
  
b) Tenir més de divuit anys i menys de seixanta-cinc.
  
c) No haver estat separat mitjançant expedient disciplinari del servei de l'administració de l'Estat o de l'administració autonòmica, institucional o local, ni estar inhabilitat per a l'exercici de les funcions públiques.
  
d) No tenir cap malaltia, ni cap limitació física o psíquica, incompatible amb l'execució de les funcions corresponents a professor d'universitat.
  
Tercera
  
Els aspirants, a més, hauran de tenir les condicions específiques que s'assenyalen en l'article 4.1 o 2 del Reial Decret 1.888/1984, de 26 de setembre, i les disposicions transitòries tercera i quarta del mateix Reial Decret, segons la categoria de la plaça i el tipus de concurs, els requisits acadèmics que a continuació s'assenyalen:
  
a) Per a concursar a les places de catedràtic d'universitat, s'ha d'estar en possessió del títol de doctor i complir les condicions assenyalades en l'article 4.1.c del Reial Decret 1.888/1984, de 26 de setembre.
  
b) Per a concursar a les places de professor titular d'universitat, s'ha d'estar en possessió del títol de doctor i complir les condicions assenyalades en l'article 37.4 de la Llei 11/1983 de 25 d'agost.
  
c) Per a concursar a les places de catedràtic d'escola universitària, s'ha d'estar en possessió del títol de doctor.
  
d) Per a concursar a les places de professor titular d'escola universitària, s'ha d'estar en possessió del títol de llicenciat, d'arquitecte o d'enginyer superior; o del títol de diplomat, arquitecte tècnic o enginyer tècnic en les àrees de coneixement específiques de les escoles universitàries determinades pel Consell d'Universitats.
  
Quarta
  
Les persones que vulguen prendre part en el concurs han d'enviar la sol·licitud corresponent al rector de la Universitat d'Alacant, per qualsevol dels procediments que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de vint dies hàbils a partir del dia següent a aquell en què es publique aquesta convocatòria en el Boletín Oficial del Estado, amb una instància segons el model de l'annex II, degudament emplenada, amb els documents següents, que acrediten que té els requisits per a participar en el concurs:
  
a) Fotocòpia del document nacional d'identitat o passaport. Els candidats que no tinguen nacionalitat espanyola hauran d'aportar, a més, un certificat expedit per l'autoritat competent del seu país d'origen que n'acredite la nacionalitat.
  
b) Fotocòpia compulsada del títol acadèmic exigit, que si s'ha obtingut en l'estranger haurà de ser homologat a Espanya. Els que tinguen la nacionalitat dels altres estats membres de la Unió Europea hauran d'acreditar que els ha estat concedit el reconeixement del títol exigit, d'acord amb el que estableix el Reial Decret 1.665/1991, de 25 d'octubre (BOE de 22 de novembre).
  
c) Certificats que acrediten el compliment dels requisits acadèmics específics que indica la base tercera per a participar en el concurs.
  
d) Resguard que justifique el pagament de 3.520 pessetes en concepte de drets.
  
D'acord amb l'article 5.1, del Reial Decret 1.427/1986, la concurrència dels requisits haurà d'estar referida sempre a una data anterior a l'acabament del termini fixat per a sol·licitar la participació en el concurs.
  
Els aspirants hauran de justificar l'ingrés de 3.520 pessetes en la Caja de Ahorros del Mediterráneo (CAM) d'Alacant, en el compte número 0540003/71 de l'oficina 3191, i hauran d'indicar el número del concurs. Si el pagament es fa per gir postal o telegràfic, s'haurà d'enviar al Negociat de Personal Docent (Servei de Personal) d'aquesta Universitat, i hauran de fer constar en el justificant destinat a l'organisme les dades següents: nom i cognoms de la persona interessada i plaça a la qual concursa.
  
Cinquena
  
En acabar el termini de presentació de sol·licituds, el rector de la Universitat d'Alacant, per qualsevol dels procediments que estableix la Llei de Règim Jurídic de les Administracions Publiques i del Procediment Administratiu Comú, enviarà a tots els aspirants la relació completa de persones admeses i excloses, amb la indicació de les causes d'exclusió. Contra aquesta resolució, després de ser aprovada la llista de persones admeses i excloses, les persones interessades podran presentar reclamació davant el rector en un termini de quinze dies hàbils, comptadors des del dia següent al de la notificació de la relació de persones admeses i excloses. Després de resoldre les possibles reclamacions, la relació adquirirà la condició de definitiva. Aquells que siguen exclosos en la llista definitiva, podran sol·licitar el reintegrament de les taxes per drets d'examen amb una instància dirigida al rector de la Universitat d'Alacant, en la qual s'ha de fer constar, entre altres dades, les de tipus bancari, on es farà efectiva la transferència.
  
Sisena
  
El president de la Comissió, dins del termini habilitat reglamentàriament per a la constitució, dictarà una resolució que haurà de ser notificada a totes les persones interessades amb una antelació mínima de quinze dies naturals respecte la data de l'acte per al qual és citada, i seran convocats:
  
a) Tots els membres titulars de la Comissió i, en el seu cas, els suplents necessaris per a efectuar l'acte de constitució.
  
b) Totes les persones aspirants admeses a participar en el concurs, per a realitzar l'acte de presentació dels concursants; i s'assenyalarà el dia, l'hora i el lloc de realització de l'acte.
  
Setena
  
En l'acte de presentació, les persones concursants hauran de lliurar al president de la Comissió la documentació assenyalada en els articles 9 i 10 del Reial Decret 1.888/1984, de 26 de setembre, modificat pel Reial Decret 1.427/1986, de 13 de juny, en cada cas segons es tracte de concurs o concurs de mèrits.
  
Vuitena
  
Els candidats proposats per a la provisió de les places hauran de presentar en la Secretaria General de la Universitat, en el termini dels quinze dies hàbils següents al d'acabament de l'actuació de la Comissió, per qualsevol dels mitjans assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els documents següents:
  
a) Fotocòpia del document nacional d'identitat.
  
b) Presentació del títol original exigit en la convocatòria, per a acarar-lo, en el Negociat de Personal Docent d'aquesta Universitat, solament en el cas que haja aportat amb la sol·licitud, fotocòpia compulsada per un organisme públic que no siga la Universitat d'Alacant.
  
c) Certificat mèdic oficial de no patir cap malaltia ni defecte físic o psíquic per a exercir les funcions corresponents a professor d'universitat, expedit per la Direcció Provincial o la Conselleria, segons convinga, competents en matèria de sanitat.
  
d) Declaració jurada de no haver estat separat de l'administració de l'Estat, institucional o local, ni de les administracions de les comunitats autònomes, en virtut d'expedient disciplinari, i de no trobar-se inhabilitat per a l'exercici de la funció pública.
  
e) Els qui tinguen la condició de funcionaris públics de carrera, estan exempts de justificar els documents i els requisits dels apartats a), c) i d), i han de presentar el certificat del ministeri o de l'organisme del qual depenguen, acreditatiu de la condició de funcionari i de les circumstàncies que consten en el full de serveis.
  
Alacant, 23 d'octubre de 1998.-El rector en funcions: Salvador Ordóñez Delgado.
  
Annex I
  
Concurs número: 727
  
Tipus de concurs: concurs
  
Número de places: una
  
Cos al qual pertany la plaça: professors titulars d'universitat (A-0300)
  
Àrea de coneixement: Història Contemporània.
  
Departament: Humanitats Contemporànies.
  
Activitats a realitzar: Història Contemporània d'Espanya.
  
Concurs número: 728
  
Tipus de concurs: concurs
  
Número de places: una
  
Cos al qual pertany la plaça: catedràtics d'escola universitària (A-0625)
  
Àrea de coneixement: Psicologia Social.
  
Departament: Sociologia II, Psicologia Evolutiva i de l'Educació, Didàctica i Organització Escolar i Psicologia Social.
  
Activitats a realitzar: docència en Treball Social.
  
Concurs número: 729
  
Tipus de concurs: concurs
  
Número de places: una
  
Cos al qual pertany la plaça: catedràtics d'escola universitària (A-0719)
  
Àrea de coneixement: Infermeria.
  
Departament: Salut Pública.
  
Activitats a realitzar: docència i investigació en Salut Pública.
  
Concurs número: 730
  
Tipus de concurs: concurs
  
Número de places: una
  
Cos al qual pertany la plaça: professors titulars d'universitat (A-0896)
  
Àrea de coneixement: Dret Civil.
  
Departament: Dret Civil.
  
Activitats a realitzar: Dret Civil.
  
Concurs número: 731
  
Tipus de concurs: concurs
  
Número de places: una
  
Cos al qual pertany la plaça: professors titulars d'escola universitària (A-0988)
  
Àrea de coneixement: Literatura Espanyola.
  
Departament: Filologia Espanyola, Lingüística General i Teoria de la Literatura.
  
Activitats a realitzar: Literatura Espanyola i la seua didàctica.
  
Concurs número: 732
  
Tipus de concurs: concurs
  
Número de places: una
  
Cos al qual pertany la plaça: catedràtics d'universitat (A-2018)
  
Àrea de coneixement: Projectes Arquitectònics.
  
Departament: Expressió Gràfica i Cartografia.
  
Activitats a realitzar: investigació i docència en les assignatures de l'àrea de coneixement de projectes arquitectònics en la titulació d'arquitectura.
  
Concurs número: 733
  
Tipus de concurs: concurs
  
Número de places: una
  
Cos al qual pertany la plaça: professors titulars d'universitat (A-2023)
  
Àrea de coneixement: Enginyeria Química.
  
Departament: Enginyeria Química.
  
Activitats a realitzar: Enginyeria del Medi Ambient.
  
Concurs número: 734
  
Tipus de concurs: concurs
  
Número de places: una
  
Cos al qual pertany la plaça: professors titulars d'universitat (A-2042)
  
Àrea de coneixement: Dret Internacional Públic i Relacions Internacionals.
  
Departament: Dret Internacional Públic i Dret Penal.
  
Activitats a realitzar: col·laborar en les tasques docents i investigadores que li assigne el departament.
  
Concurs número: 735
  
Tipus de concurs: concurs
  
Número de places: una
  
Cos al qual pertany la plaça: professors titulars d'universitat (A-2057)
  
Àrea de coneixement: Química Física.
  
Departament: Química Física.
  
Activitats a realitzar: docència i investigació en Química Física (Electroquímica).
  
Concurs número: 736
  
Tipus de concurs: concurs
  
Número de places: una
  
Cos al qual pertany la plaça: professors titulars d'universitat (A-2061)
  
Àrea de coneixement: Economia Aplicada.
  
Departament: Anàlisi Econòmica Aplicada.
  
Activitats a realitzar: col·laborar en les tasques docents (Economia Mundial i Economia del Mercat de Treball) i investigadores que li assigne el departament.
  
Concurs número: 737
  
Tipus de concurs: concurs
  
Número de places: una
  
Cos al qual pertany la plaça: professors titulars d'escola universitària (A-2063)
  
Àrea de coneixement: Enginyeria de la Construcció.
  
Departament: Enginyeria de la Construcció, Obres Públiques i Infraestructura Urbana.
  
Activitats a realitzar: docència en aplicació d'ordinadors en l'Enginyeria Tècnica d'Obres Públiques.
  
Concurs número: 738
  
Tipus de concurs: concurs
  
Número de places: una
  
Cos al qual pertany la plaça: professors titulars d'universitat (A-2065)
  
Àrea de coneixement: Composició Arquitectònica.
  
Departament: Expressió Gràfica i Cartografia.
  
Activitats a realitzar: investigació i docència en les assignatures de l'àrea de coneixement Composició Arquitectònica en la titulació i Arquitectura.
  
Concurs número: 739
  
Tipus de concurs: concurs
  
Número de places: una
  
Cos al qual pertany la plaça: professors titulars d'escola universitària (A-2066)
  
Àrea de coneixement: Construccions Arquitectòniques.
  
Departament: Construccions Arquitectòniques.
  
Activitats a realitzar: Introducció a la Construcció.
  
Concurs número: 740
  
Tipus de concurs: concurs
  
Número de places: una
  
Cos al qual pertany la plaça: professors titulars d'escola universitària (A-2068)
  
Àrea de coneixement: Arquitectura i Tecnologia de Computadores.
  
Departament: Tecnologia Informàtica i Computació.
  
Activitats a realitzar: docència en Fonaments dels Sistemes Operatius i Fonaments Tecnològics dels Computadores.
  
Concurs número: 741
  
Tipus de concurs: concurs
  
Número de places: una
  
Cos al qual pertany la plaça: professors titulars d'escola universitària (A-2076)
  
Àrea de coneixement: Matemàtica Aplicada.
  
Departament: Anàlisi Matemàtica i Matemàtica Aplicada.
  
Activitats a realitzar: Docència en Àlgebra d'Obres Públiques i Geometria d'Informàtica.
  
Concurs número: 742
  
Tipus de concurs: concurs
  
Número de places: una
  
Cos al qual pertany la plaça: professors titulars d'escola universitària (A-2077)
  
Àrea de coneixement: Matemàtica Aplicada.
  
Departament: Anàlisi Matemàtica i Matemàtica Aplicada.
  
Activitats a realitzar: docència en Laboratori de Matemàtiques, de Matemàtiques i en Anàlisi Matemàtica I d'Informàtica.
  
Concurs número: 743
  
Tipus de concurs: concurs
  
Número de places: una
  
Cos al qual pertany la plaça: professors titulars d'universitat (A-2078)
  
Àrea de coneixement: Dret Processal.
  
Departament: Dret Mercantil i Dret Processal.